**A település folyékony hulladékkezelési közszolgáltatásról és annak díjáról**

**A település folyékony hulladékkezelési közszolgáltatásról és annak díjáról**

**2013-07-04-tól**

*Mártély Község Önkormányzati Képviselő-testülete az Alaptörvény 32. cikkének (2) bekezdésén és a vízgazdálkodásról szóló 1995. évi LVII. Törvény 44/C. § (2) bekezdésén alapuló felhatalmazás alapján  az alábbi rendeletet alkotja:*

**1. Általános rendelkezések**

**1. §**

(1) E rendelet alkalmazása szempontjából:

**1. Települési folyékony hulladék**: a háztartásokból vagy a gazdasági, de nem termelési, technológiai eredetű tevékenységből származó az a hulladékká vált folyadék, amelyet nem vezetnek el, és nem bocsátanak ki szennyvízelvezető hálózaton, illetve szennyvíztisztító telepen keresztül.

(2) Mártély Község Önkormányzata (a továbbiakban: Önkormányzat ) a települési folyékony hulladék rendszeres gyűjtésére, elszállítására és ártalommentes elhelyezésére helyi közszolgáltatást szervez és e tevékenység folyamatos és teljes körű ellátásáról a helyi közszolgáltatás utján gondoskodik.

(3) A települési folyékony hulladékkal kapcsolatos helyi közszolgáltatás Mártély község közigazgatási területére terjed ki.

(4) Nem terjed ki a rendelet hatálya az egyéb jogszabályok alapján az emberre és a környezetre veszélyes hulladékok, szennyvizek, szennyvíziszapok kezelésére, szállítására, ártalmatlanításra.

**2. §**

(1) Mártély községben a közszolgáltatást - pályázat kiírása nélkül  - a többségében önkormányzati tulajdonban, így részben a Mártély Község Önkormányzata tulajdonát is képező, e tevékenységre létrehozott Csongrád Megyei Településtisztasági Kft. /Szeged, Városgazda sor / (a továbbiakban: Szolgáltató) látja el, kizárólagos joggal, az önkormányzattal kötött közszolgáltatási szerződés alapján.

(2) A közszolgáltatási szerződés hatálya alatt Mártély község közigazgatási területén az (1) bekezdés szerinti Szolgáltatón kívül másnak ilyen tevékenységet folytatni tilos.

**2. A szolgáltatást ellátó kötelezettségei**

**3. §**

(1) A Szolgáltató a község területén a közszolgáltatást rendszeresen, az Önkormányzattal kötött közszolgáltatási szerződés és a külön jogszabályokban foglalt rendelkezések szerint köteles ellátni.

(2) A hulladék összegyűjtése, elszállítása a tulajdonos, illetve a gazdálkodó szervezet eseti megrendelése ( előzetesen bejelentése ) alapján történik.

(3) A közszolgáltatás igénybevételére a tulajdonos, illetve a gazdálkodó szervek és a Szolgáltató között – a Ptk. közüzemi szerződésre vonatkozó szabályai szerinti – szerződés jön létre.

(4) A Szolgáltató a megrendeléstől számított 72 órán belül köteles a hulladék ideiglenes tárolására szolgáló létesítmény kiürítésére, elszállítására és a Zsigmondy Béla Víziközműveket Üzemeltető Zrt. kezelésében működő hódmezővásárhelyi szennyvíztisztító telepen történő elhelyezésére.

(5) A Szolgáltató köteles a szükséges gépeket, járműveket, eszközöket, szükséges számú és megfelelő képesítéssel rendelkező létszámot, valamint a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését biztosítani.

(6) Az alkalmazott közszolgáltatási díj mértékéről és az alkalmazás tapasztalatairól a képviselő-testületet legalább évente egy alkalommal köteles a Szolgáltató tájékoztatni. Köteles továbbá a közszolgáltatás teljesítésével összefüggő adatszolgáltatás rendszeres teljesítésére és meghatározott nyilvántartási rendszer működtetésére.

(7) Szolgáltató köteles az ingatlantulajdonosok számára elérhetőséget biztosítani, és arról tájékoztatást adni.

(8) Szolgáltató köteles 30 napon belül a közszolgáltatással kapcsolatban hozzá beérkező észrevételeket és panaszokat kivizsgálni, a szükséges intézkedést megtenni és arról a panaszost értesíteni.

(9) A közszolgáltatással összefüggő személyes adatokat a közszolgáltató csak tevékenysége körében használhatja fel.

**3. Az ingatlantulajdonos kötelezettségei**

**4. §**

(1) Az ingatlantulajdonos – a gazdálkodó szervezetek kivételével – kizárólag e rendeletben kijelölt Szolgáltató közszolgáltatási tevékenységét veheti igénybe.

(2) A folyékony hulladék gyűjtése során az ingatlantulajdonos köteles megfelelő gondossággal eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a község épített és természetes környezetét ne szennyezze, a növény és állatvilágot ne károsítsa, a közterület használatát indokolatlanul ne akadályozza.

**4. A közszolgáltatás díja**

**5. §**

(1) A közszolgáltatás – általános forgalmi adó nélkül számított – egységnyi díjtételeit e rendelet 1. számú melléklete tartalmazza.

(2) A szolgáltatási díj számításának alapja az elszállított települési folyékony hulladék 1 m3-e. A fizetendő díj az egységnyi díjtétel és a szolgáltatás mennyiségének szorzata, megfizetése a Szolgáltató szerint meghatározott módon történhet.

(3) A Szolgáltató évente egy alkalommal kezdeményezheti a díj felülvizsgálatát a közszolgáltatással kapcsolatos költségeinek – önköltségelemzéssel alátámasztott – változása függvényében a Képviselő-testületnél. A javaslathoz mellékelni kell a Szolgáltatónak az általa elkészített díjkalkulációt.

**5. Záró rendelkezések**

**6. §**

(1) Ez a rendelet - a (2) bekezdés kivételével - kihirdetését követő napon lép hatályba.

(2) E rendelet 1. számú melléklete 2012. január 1. napján lép hatályba.

(3) Jelen rendelet hatálybalépésével egyidejűleg - a (4) bekezdés kivételével - hatályát veszti Mártély Község Önkormányzatának a települési folyékony hulladékkezelési közszolgáltatásról szóló 12/2002. (IX. 24.) ÖK.R. számú rendelet, a települési folyékony hulladék kezelési közszolgáltatás díjáról szóló 13/2002. (X. 10.) ÖK. R. számú rendelete és az azt módosító 23/2003. (XII. 1.) ÖK.R. számú rendelet, 17/2004. (XII. 6.) Ök. rendelet, 20/2005. (XI. 30.) Ök. rendelet, 22/2006. (XII. 14.) Ök. rendelet, 20/2007. (XII. 27.) Ök. rendelet, 26/2008. (XI. 27.) Ök. rendelet, 20/2009. (XI. 24.) Ök. rendelet és 21/2010. (XII. 16.) önkormányzati rendelet.

(4) A települési folyékony hulladék kezelési közszolgáltatás díjáról szóló 13/2002. (X. 10.) ÖK. R. számú rendelet 1. számú melléklete 2012. január 1. napján veszti hatályát.

Balogh Jánosné s.k.                                                       dr. Tarics Csilla s.k.

              polgármester                                                                           jegyző

Záradék:

A rendelet kihirdetése 2011. november 29-én megtörtént.

Egységes szerkezetbe foglalva 2013. július 04.

     dr. Korsós Ágnes

      címzetes  főjegyző

**Mellékletek**

**Mártély Község Önkormányzat Képviselő Testületének 30/2013. (XI.27.) Önkormányzati Rendelete**

**A települési folyékony hulladékkezelési közszolgáltatásról és annak díjáról**

**2014-02-07-tól**

Mártély Község Önkormányzati Képviselő-testülete Magyarország Alaptörvénye 32. cikk (1) bekezdés a) pontjában biztosított eredeti jogalkotói hatáskörében eljárva, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 5., 11., 19. pontjában meghatározott feladatkörében eljárva, a vízgazdálkodásról szóló 1995. évi LVII. törvény (továbbiakban: Vgtv.) 44/C. § (2) bekezdésében kapott felhatalmazás alapján a következő rendeletet alkotja:

**1. Általános rendelkezések  
1. §**

(1) E rendelet alkalmazása szempontjából:

**1. nem közművel összegyűjtött háztartási szennyvíz (települési folyékony hulladék)**: olyan háztartási szennyvíz, amelyet a keletkezés helyéről vagy átmeneti tárolóból - közcsatornára való bekötés vagy a helyben történő tisztítás és befogadóba vezetés lehetőségének hiányában - gépjárművel szállítanak el ártalmatlanítás céljából.

**2. ingatlantulajdonos:** az a természetes vagy jogi személy, illetve jogi személyiséggel nem rendelkező szervezet, akinek ingatlanán nem közművel összegyűjtött háztartási szennyvíz keletkezik;

**3. nem közművel összegyűjtött háztartási szennyvíz ártalmatlanítása:** a nem közművel összegyűjtött háztartási szennyvíz elhelyezése leürítő helyen, szennyvíztisztító telepen, valamint környezetveszélyeztetést és környezetszennyezést megakadályozó kezelése fiziko-kémiai vagy biológiai módszerrel.

**4. hulladékkezelő:** aki a nem közművel összegyűjtött háztartási szennyvizet gazdasági tevékenysége körében az ingatlan tulajdonosától átveszi, elszállítja, illetve ártalmatlanítja;

**5. hulladékkezelési tevékenység**: a hulladék gyűjtése, begyűjtése, szállítása, előkezelése, tárolása, hasznosítása és ártalmatlanítása;

**6. hulladékgazdálkodás:** a hulladékkal összefüggő tevékenységek rendszere, beleértve a hulladék keletkezésének megelőzését, mennyiségének és veszélyességének csökkentését, kezelését, ezek tervezését és ellenőrzését, a kezelő berendezések és létesítmények üzemeltetését, bezárását, utógondozását, a működés felhagyását követő vizsgálatok, valamint az ezekhez kapcsolódó szaktanácsadást és oktatást;

**7. Szolgáltató:** a Mártély Község közigazgatási területén a nem közművel összegyűjtött háztartási szennyvízzel kapcsolatos helyi közszolgáltatás ellátására az e rendelet szerint feljogosított hulladékkezelő;

**8. hulladékkezelési közszolgáltatás:** a jelen rendelet 2. § 1. pontjában megjelölt nem közművel összegyűjtött háztartási szennyvíznek a feljogosított Szolgáltató által az ingatlantulajdonosoktól történő rendszeres begyűjtése, elszállítása, ártalmatlanítása és hasznosítása (a hulladék kezelése), illetőleg kezelő létesítmény üzemeltetése, működtetése;

**9. közszolgáltatási díj:** az ingatlantulajdonos által a közszolgáltatás igénybevételéért a Szolgáltatónak fizetendő, az Önkormányzat rendeletében meghatározott díjfizetési időszakra vonatkozóan megállapított díj.

(2) Mártély Község Önkormányzata (a továbbiakban: Önkormányzat) a nem közművel összegyűjtött háztartási szennyvíz települési folyékony hulladék rendszeres gyűjtésére, elszállítására és ártalommentes elhelyezésére helyi közszolgáltatást szervez és e tevékenység folyamatos és teljes körű ellátásáról a helyi közszolgáltatás útján gondoskodik.  
(3) A nem közművel összegyűjtött háztartási szennyvízzel települési folyékony hulladékkal kapcsolatos helyi közszolgáltatás Mártély község közigazgatási területére terjed ki.  
(4) Nem terjed ki a rendelet hatálya az egyéb jogszabályok alapján az emberre és a környezetre veszélyes hulladékok, szennyvizek, szennyvíziszapok kezelésére, szállítására, ártalmatlanításra.  
(5) A nem közművel összegyűjtött háztartási szennyvízszállításba bevont területen az ingatlantulajdonos köteles a szervezett közszolgáltatást igénybe venni.

**2.§**

(1) Mártély Községben a közszolgáltatást a többségében önkormányzati tulajdonban, így részben a Mártély Község Önkormányzata tulajdonát is képező, e tevékenységre létrehozott Csongrád Megyei Településtisztasági Kft. / 6728 Szeged, Városgazda sor 1/ (a továbbiakban: Szolgáltató) látja el, kizárólagos joggal, az önkormányzattal kötött közszolgáltatási szerződés alapján.  
(2) A közszolgáltatási szerződés hatálya alatt Mártély község közigazgatási területén az (1) bekezdés szerinti Szolgáltatón kívül másnak ilyen tevékenységet folytatni tilos.

**2. Adatszolgáltatási, nyilvántartási kötelezettség  
3. §**

(1) Az ingatlantulajdonokról a Szolgáltató nyilvántartást vezet az azonosításhoz szükséges adatok feltüntetésével.  
(2) Az ingatlantulajdonos a közszolgáltatási szerződés megkötéséhez szükséges, a Vgtv. 44/C § (2) bekezdés g) pontjában meghatározott személyes adatait és –amennyiben az nem azonos a szolgáltatás igénybevételének helyével – a számlázási címet köteles a Szolgáltató felhívására, valamint személyes adatainak változását követő 15 napon belül bejelenteni.  
(3) A közszolgáltatási szerződés megkötéséhez a gazdasági társaság a közszolgáltatást igénybe vevő nevét, adószámát, cégbírósági bejegyzés számát, a közszolgáltatás igénybevételének helyét valamint a számlázási és postázási címet köteles a Szolgáltató rendelkezésére bocsátani.  
(4) A Szolgáltató a személyes adat kezelése során köteles az információs önrendelkezési jogról és az információszabadságról szóló 2011. évi CXII. tv. rendelkezéseinek megfelelően eljárni.  
(5) A személyes adatok kezelése az érintett fél hozzájárulása esetén, vagy közérdeken alapuló célból rendelhető el.  
(6) A Szolgáltató az ingatlantulajdonos személyes adatait – az adatok tárolása kivételével – a szerződéses viszony létrejöttétől annak megszűnéséig, díjhátralék esetén a tartozás fennállásáig kezelheti. A jogviszony megszűnését követően a Szolgáltató a kezelt adatokat köteles megsemmisíteni.

**3. A közszolgáltatás ellátásának rendje  
4.§**

(1) A települési nem közművel összegyűjtött háztartási szennyvíz folyékony hulladék szállítása az erre a célra készített rendeltetésű, zárt rendszerű, gépi üzemeltetésű, csepegés, bűz- és szaghatást kizáró eszközzel, a Vgtv. 44/F. § (4) bekezdésében foglaltaknak megfelelő módon végezhető.  
(2 )A közszolgáltatás teljesítéséből eredő szennyezés esetén a begyűjtést végző köteles a Vgtv. 44/F. § (6) bekezdésének foglaltak szerint köteles eljárni.

**4. A szolgáltatást ellátó és az ingatlantulajdonos kötelezettségei  
5.§**

(1) A Szolgáltató a község területén a közszolgáltatást rendszeresen, az Önkormányzattal kötött közszolgáltatási szerződés és a külön jogszabályokban foglalt rendelkezések szerint köteles ellátni.  
(2) A hulladék összegyűjtése, elszállítása a tulajdonos, illetve a gazdálkodó szervezet eseti megrendelése (előzetes bejelentése) alapján történik.  
(3) A közszolgáltatás igénybevételére a tulajdonos, illetve a gazdálkodó szervek és a Szolgáltató között – a Ptk. közüzemi szerződésre vonatkozó szabályai szerinti – szerződés jön létre.  
(4) A Szolgáltató a megrendeléstől számított 72 órán belül köteles a hulladék ideiglenes tárolására szolgáló létesítmény kiürítésére, elszállítására és az Alföldvíz Regionális Víziközmű-Szolgáltató Zrt. kezelésében működő hódmezővásárhelyi szennyvíztisztító telepen történő elhelyezésére.  
(5) A Szolgáltató köteles a szükséges gépeket, járműveket, eszközöket, szükséges számú és megfelelő képesítéssel rendelkező létszámot, valamint a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését biztosítani.  
(6) Az alkalmazott közszolgáltatási díj mértékéről és az alkalmazás tapasztalatairól a képviselő-testületet legalább évente egy alkalommal köteles a Szolgáltató tájékoztatni. Köteles továbbá a közszolgáltatás teljesítésével összefüggő adatszolgáltatás rendszeres teljesítésére és meghatározott nyilvántartási rendszer működtetésére.  
(7) Szolgáltató köteles az ingatlantulajdonosok számára elérhetőséget biztosítani, és arról tájékoztatást adni.  
(8) Szolgáltató köteles 30 napon belül a közszolgáltatással kapcsolatban hozzá beérkező észrevételeket és panaszokat kivizsgálni, a szükséges intézkedést megtenni és arról a panaszost értesíteni.  
(9)

**6. §**

(1) Az ingatlantulajdonos – a gazdálkodó szervezetek kivételével – kizárólag e rendeletben kijelölt Szolgáltató közszolgáltatási tevékenységét veheti igénybe.  
(2) A nem közművel összegyűjtött háztartási szennyvíz gyűjtése során az ingatlantulajdonos köteles megfelelő gondossággal eljárni annak érdekében, hogy a hulladék mások életét, testi épségét, egészségét és jó közérzetét ne veszélyeztesse, a község épített és természetes környezetét ne szennyezze, a növény és állatvilágot ne károsítsa, a közterület használatát indokolatlanul ne akadályozza.  
(3)  Az ingatlantulajdonos köteles az összegyűjtött hulladékot a Szolgáltatónak átadni és részére a rendelet szerinti közszolgáltatási díjat megfizetni.  
(4) Az ingatlantulajdonos köteles a közszolgáltatás elvégzéséhez szükséges feltételeket biztosítani.

**8.§**

(1) A közszolgáltatás díját tartalmazó számla adataival, illetve összegszerűségével kapcsolatban az ingatlantulajdonos a Szolgáltatónál kifogást emelhet, melynek a számla kiegyenlítésével kapcsolatban halasztó hatálya nincs.  
(2) Az írásban tett kifogásra, a Szolgáltató 30 napon belül írásban köteles válaszolni.  
(3) Az ingatlantulajdonost terhelő hulladékkezelési közszolgáltatás díjának hátraléka adók módjára behajtható köztartozás. A közszolgáltatás díja hátralékának kezelésére a Vgtv. 44/E. §-ában foglaltak az irányadók.

**5. A közszolgáltatás díja  
7.§**

(1) A hulladékszállításba bekapcsolt ingatlantulajdonosok a közszolgáltatásért a Szolgáltató által utólag megküldött számla alapján az 1. számú mellékletben meghatározottak szerinti díjat kötelesek fizetni.

**6. Záró rendelkezések  
9.§**

(1) Ez a rendelet a kihirdetést követő napon lép hatályba.  
(2) Jelen rendelet hatálybalépésével egyidejűleg a hatályát veszti Mártély Község Önkormányzati Képviselő-testületének a települési folyékony hulladékkezelési közszolgáltatásról és annak díjáról szóló 31/2011. (XI. 29.) ÖK. R. számú rendelete.

Balogh Jánosné     Dr. Korsós Ágnes       
polgármester         címzetes főjegyző

Záradék:  
A rendelet kihirdetése megtörtént.  
Mártély, 2013. november 27.

Dr. Korsós Ágnes  
címzetes főjegyző

**Mellékletek**

1.sz. mellékelt   
  
A folyékony hulladék kezelési helyi közszolgáltatás alkalmazható legmagasabb díjtételei   
  
  
2014. január 1. napjától   
  
  
  
  
szolgáltatást szállítási díj elhelyezési díj   
igénybevevő Ft/m3 Ft/m3   
Lakossági:   
  
0 – 2 m3 3.239,- mindenkori   
2,1 – 5 m3 2.878,- hódmezővásárhelyi   
5,1 – 8 m3 2.152,- érvényes elhelyezési díj   
  
Közületi,   
önkormányzati   
intézmények:   
  
0 - 2 m3 3.684,- „   
2,1 – 5 m3 3.061,- „   
5,1 – 8 m3 2.608,-