Szeged Megyei Jogú Város Önkormányzata Közgyűlésének 12/2018. (V.3.) önkormányzati rendelete

a nem közművel összegyűjtött háztartási szennyvíz begyűjtésére vonatkozó közszolgáltatásról

Szeged Megyei Jogú Város Önkormányzatának Közgyűlése a vízgazdálkodásról szóló

ében és ében kapott felhatalmazás alapján, jában, valamint a Magyarország helyi önkormányzatairól szóló és

jában meghatározott feladatkörében eljárva, a Csongrád Megyei Katasztrófavédelmi Igazgatóság Igazgató-helyettesi Szervezet Katasztrófa-védelmi Hatósági Osztály véleményének kikérésével a következőket rendeli el:

1. A rendelet hatálya

1. § (1) A rendelet hatálya kiterjed Szeged Megyei Jogú Város közigazgatási területén végzett, a vízgazdálkodásról szóló 1995. LVII. törvényben meghatározott nem közművel összegyűjtött háztartási szennyvíz begyűjtésével és szállításával összefüggő közszolgáltatásra (a továbbiakban: közszolgáltatás).

(2) A rendelet személyi hatálya kiterjed:

* a) a közcsatornával el nem látott területen található, vagy közcsatornával ellátott, de közcsatornára rá nem kötött ingatlan tulajdonosára, akinél nem közművel összegyűjtött háztartási szennyvíz keletkezik, és
* b) a közszolgáltatást ellátó közszolgáltatóra.

2. Értelmező rendelkezések

2. § (1) E rendelet alkalmazásában:

* a) időlegesen használt ingatlan: a pihenés, üdülés céljára használt olyan ingatlan, ahol sem lakóhelyet, sem tartózkodási helyet nem létesítettek, azonban nem közművel összegyűjtött háztartási szennyvíz keletkezik,
* b) üdülőingatlan: az ingatlan-nyilvántartásba üdülőként bejegyzett ingatlan.

(2) E rendeletben nem szabályzott fogalmak esetében a vízgazdálkodásról szóló törvény, valamint a végrehajtására kiadott rendeletek szerinti fogalmakat kell érteni.

3. A közszolgáltatás ellátásának rendje

3. § (1) Szeged Megyei Jogú Város Önkormányzata (a továbbiakban: Önkormányzat) a közszolgáltatás ellátásáról közszolgáltatási szerződés útján gondoskodik.

(2) Szeged Megyei Jogú Város közigazgatási területén a közszolgáltatást az Önkormányzattal kötött közszolgáltatási szerződés alapján a Csongrád Megyei Településtisztasági Nonprofit Korlátolt Felelősségű Társaság (cégjegyzék szám: 06-09-002781, székhely: 6728 Szeged, Városgazda sor 1.) (a továbbiakban: közszolgáltató) látja el.

(3) A közszolgáltató által elszállított nem közművel összegyűjtött háztartási szennyvíz kizárólag a kijelölt átadási helyen ártalmatlanítható. A kijelölt átadási hely a Szeged Városi Szennyvíztisztító Telep, amely a Szegedi Vízmű Zrt. üzemeltetésében áll.

4. § (1) A nem közművel összegyűjtött háztartási szennyvíz elszállítását az ingatlantulajdonos köteles a közszolgáltatótól megrendelni. A megrendelés történhet írásban, telefonon vagy személyesen. A közszolgáltatás megrendelésekor a felek rögzítik a közszolgáltatás elvégzésének kölcsönösen meghatározott időpontját. A megrendelésekről a közszolgáltató nyilvántartást vezet.

(2) A közszolgáltató köteles a közszolgáltatást a megrendeléstől számított 72 órán belül – a megrendelő ingatlantulajdonossal egyeztetett időpontban – elvégezni. A közszolgáltatás elvégzését a közszolgáltató köteles a megrendelő ingatlantulajdonos aláírásával igazoltatni.

4. A közszolgáltató jogai és kötelezettségei

5. § (1) A közszolgáltató köteles - az e rendeletben és a közszolgáltatási szerződésben foglaltak szerint, a környezetvédelmi, vízgazdálkodási, valamint az egyéb jogszabályi előírások megtartásával – a közszolgáltatás igénybevételére kötelezett ingatlantulajdonosok részére, a közszolgáltatást folyamatosan és teljeskörűen biztosítani.

(2) A közszolgáltató a közszolgáltatást a jogszabályokban előírt közegészségügyi követelményeknek megfelelő eszközökkel és az ott meghatározott feltételek szerint köteles ellátni.

(3) A közszolgáltató köteles a szennyvíz gyűjtésére és elszállítására alkalmas speciális járművet és a szükséges létszámú, megfelelő képzettségű szakembert biztosítani, valamint e rendeletben meghatározott rendszerben és gyakorisággal végezni a feladatát.

(4) Amennyiben a nem közművel összegyűjtött háztartási szennyvíz elszállítása a közszolgáltató érdekkörén kívül felmerült ok miatt elmarad, úgy a közszolgáltató a közszolgáltatást az ok megszűnését követő első naptári napon köteles pótolni.

(5) A közszolgáltató a nem közművel gyűjtött háztartási szennyvíz elszállítását kizárólag abban az esetben tagadhatja meg, ha a nem közművel összegyűjtött háztartási szennyvizet a vonatkozó jogszabályok alapján veszélyes hulladéknak kell tekinteni.

(6) A közszolgáltató köteles az ingatlantulajdonostól begyűjtött nem közművel összegyűjtött háztartási szennyvizet a begyűjtés napján a

ében meghatározott átadási helyre szállítani. A közszolgáltató köteles a kijelölt átadási helyet üzemeltetővel megállapodást kötni, amelynek tartalmaznia kell a mennyiségi, minőségi ellenőrzés és az elszámolás rendjét.

(7) A közszolgáltató köteles a közszolgáltatás ellátásához szükséges ügyfélszolgálatot üzemeltetni, a közszolgáltatással összefüggő valamennyi fogyasztói kifogást és panaszt megvizsgálni és a vizsgálat eredményéről a bejelentőt 30 napon belül tájékoztatni.

(8) A közszolgáltató a közszolgáltatás ellátásának rendjéről és annak esetleges változásáról az ügyfélszolgálatán és az internetes honlapján mindenki számára hozzáférhető módon tájékoztatást nyújt.

5. Az ingatlantulajdonos jogai és kötelezettségei

6. § (1) Az ingatlantulajdonos köteles az ingatlanán keletkező, nem közművel összegyűjtött háztartási szennyvizet a hatályos jogszabályokban foglalt követelményeknek megfelelően, környezetvédelmi, vízügyi és közegészségügyi előírásokban meghatározott módon gyűjteni, ideiglenesen tárolni és elszállíttatásáról a közszolgáltató útján gondoskodni.

(2) Az ingatlantulajdonos az ingatlanán elhelyezett szennyvízgyűjtő műtárgyban csak háztartási (kommunális vagy kommunális jellegű) szennyvizet helyezhet el. Tilos a szennyvízgyűjtő műtárgyban mérgező-, tűz- és robbanásveszélyes anyagot, állati tetemet vagy egyéb olyan anyagot elhelyezni, amely veszélyeztetheti a begyűjtést végző és szállító eszközök, valamint a kijelölt átadási hely rendeltetésszerű működését.

(3) Az ingatlantulajdonos a közszolgáltatást a vezetékes ivóvíz fogyasztás mennyiségének és a szennyvízgyűjtő műtárgy térfogatának figyelembe vételével szükség szerint, de – a

ben foglalt kivétellel – legalább évente egyszer köteles igénybe venni.

(4) Az ingatlantulajdonos az üdülőingatlanok és az időlegesen használt ingatlanok esetében a közszolgáltatást szükség szerint, de legalább kétévente köteles igénybe venni.

(5) Az ingatlanhasználó köteles a közszolgáltatás akadálytalan elvégzéséhez a feltételeket biztosítani.

(6) A

és

ben foglaltaktól eltérően az ingatlantulajdonos mentesül a közszolgáltatás igénybevétele alól, amennyiben a közszolgáltatónak írásban bejelenti, hogy

* a) az ingatlana beépítetlen,
* b) az ingatlan beépítési jellegéből adódóan nem keletkezik nem közművel összegyűjtött háztartási szennyvíz, vagy
* c) az ingatlana használaton kívüli, ezért az ingatlanon nem keletkezik nem közművel összegyűjtött háztartási szennyvíz.

(7) A víziközmű hálózatba bekötött ingatlan tulajdonosa a

jában megjelölt körülményt a közszolgáltató számára bemutatott, 3 hónapnál nem régebbi víziközmű-szolgáltatás számlával jogosult igazolni.

6. A közszolgáltatási szerződés

7. § Az ingatlantulajdonos a közszolgáltatás igénybevétele céljából a közszolgáltatóval közszolgáltatási szerződést köt, amely a következőket tartalmazza:

* a) a szerződő felek megnevezését és azonosító adatait,
* b) a szerződés tárgyát,
* c) a közszolgáltatással érintett ingatlan címét,
* d) a szerződés időtartamát,
* e) a felek jogait és kötelezettségeit,
* f) a közszolgáltatási díjat, a számlázás, valamint a számla kiegyenlítésének módját, határidejét,
* g) a szerződés módosításának és megszüntetésének feltételeit, valamint
* h) az irányadó jogszabályok meghatározását.

7. A közszolgáltatási díj

8. § (1) Az ingatlantulajdonos az ingatlanán keletkezett, nem közművel összegyűjtött háztartási szennyvíz mennyisége után a mellékletben meghatározott mértékű közszolgáltatási díjat köteles megfizetni.

(2) Az ingatlantulajdonos a közszolgáltatási díjat a közszolgáltató által kiállított számla ellenében, annak kézhezvételétől számított 30 napon belül készpénzben vagy banki átutalás útján köteles megfizetni a közszolgáltatónak.

8. A közszolgáltatással összefüggő személyes adatok kezelése

9. § (1) A közszolgáltató a közszolgáltatás ellátásával kapcsolatban jogosult és köteles kezelni a természetes személy ingatlantulajdonos családi és utónevét, születési nevét, édesanyja nevét, lakóhelyének vagy tartózkodási helyének és értesítési helyének címét, valamint a személyazonosításra alkalmas igazolványának számát.

(2) Az ingatlantulajdonos az

ben meghatározott adatokat a közszolgáltatási szerződés megkötésekor köteles a közszolgáltatónak megadni.

(3) A közszolgáltató az adatkezelési tevékenységének gyakorlása során köteles maradéktalanul betartani a személyes adatok kezeléséről szóló törvény, valamint az Európai Parlament és a Tanács általános adatvédelmi rendeletének rendelkezéseit.

(4) A közszolgáltató az

ben meghatározott adatokat kizárólag a közszolgáltatás ellátása érdekében, azzal összefüggő jogai érvényesítéséhez és kötelezettségei teljesítéséhez szükséges mértékben jogosult kezelni.

9. Záró rendelkezések

10. § (1) Jelen rendelet 2018. május 15. napján lép hatályba.

1. melléklet

**A nem közművel összegyűjtött háztartási szennyvíz begyűjtésére vonatkozó közszolgáltatás ellátása során alkalmazható legmagasabb díjak**

A díjak az általános forgalmi adó összegét nem tartalmazzák.

1. Természetes személy ingatlantulajdonosok esetében a közszolgáltató által alkalmazható legmagasabb közszolgáltatási díj: 2.060,- Ft/m³.

2. Gazdálkodó szervezet ingatlantulajdonos esetében a közszolgáltató által alkalmazható legmagasabb közszolgáltatási díj: 2.290,- Ft/m³.