**Pitvaros Község Önkormányzati Képviselőtestületének 21/2013. (XII.19.) önkormányzati rendelete a nem közművel összegyűjtött háztartási szennyvíz begyűjtésére vonatkozó közszolgáltatásról**

**Pitvaros Község Önkormányzati Képviselőtestületének 21/2013. (XII.19.) önkormányzati rendelete a nem közművel összegyűjtött háztartási szennyvíz begyűjtésére vonatkozó közszolgáltatásról**

**2017-11-16-tól**

Pitvaros Község Önkormányzati Képviselőtestülete az Alaptörvény 32. cikk (2) bekezdésében és a vízgazdálkodásról szóló 1995. évi LVII. törvény 45.§ (6)  bekezdésében kapott felhatalmazás alapján, a vízgazdálkodásról szóló 1995. évi LVII. törvény 44/C.§ (2) bekezdésében  meghatározott feladatkörében eljárva a következőket rendeli el:

**1.§** Pitvaros Község Önkormányzata (továbbiakban: Önkormányzat) a jelen rendeletben foglaltak szerint a nem közművel összegyűjtött háztartási szennyvíz begyűjtésére vonatkozó közszolgáltatást szervez a települési háztartási szennyvíz rendszeres gyűjtésére, elszállítására, és ártalommentes elhelyezésére, és ezen tevékenység ellátásáról kötelező helyi közszolgáltatás útján gondoskodik. ­

**2.§** A rendelet területi hatálya kiterjed Pitvaros község közigazgatási területére.

**3.§** A rendelet személyi hatálya kiterjed Pitvaros község közigazgatási területén lakó minden – természetes személy, jogi személy, vagy jogi személyiség nélküli gazdasági társaság - ingatlan tulajdonosra, birtokosra, vagyonkezelőre  és használóra.

**4.§** A közszolgáltatást Pitvaros községben a Csongrád Megyei településtisztasági Nonprofit Kft. (6928 Szeged, Városgazda sor 1.) közszolgáltató végzi az önkormányzattal kötött közszolgáltatási szerződés alapján.

**5.§** A közszolgáltató a közszolgáltatást az önkormányzattal kötött közszolgáltatási szerződésben, a vízgazdálkodásról szóló 1995. évi LVII. törvényben és e rendeletben foglaltak szerint végzi.

6.§ A közszolgáltatás kiterjed:

a) az ingatlanon gyűjtött, a háztartási folyékony hulladék ideiglenes tárolásáraszolgáló közműpótló létesítmény kiürítésére (begyűjtésére), és a

b) közszolgáltató rendelkezésére bocsájtott háztartási folyékony hulladék elhelyezése céljáról történő elszállítására,

c) az elszállított települési folyékony hulladéknak a Mezőhegyes Város Önkormányzata által üzemeltetett folyékony hulladék leürítő helyen történő elhelyezésére.

**7.§**  A közszolgáltatási szerződésnek főbb tartalmi elemei:

a) a szerződő felek meghatározása és azonosító adataik feltüntetése,

b) a felek jogai és kötelezettségei,

c) a szerződés tárgya,

d) a szerződés hatálya,

e) a szolgáltatási terület

f) a közszolgáltatási díj,

g) a háztartási szennyvíz átadási helye, ideje és módja,

h) a közszolgáltatás igénybevételével elszállítható háztartási szennyvíz megfelelési feltételei

i) a szerződés megszűnése.

8.§ A közszolgáltatást az ingatlan tulajdonosnak kell a közszolgáltatónél megrendelnie. A közszolgáltató megrendeléstől számított 72 órán belül köteles a háztartási hulladékot elszállítani akként, hogy a közszolgáltató a megrendeléskor a megrendelő számára a szállítás napját és várható időpontját megjelöli.

**9.§** A közszolgáltatás díja egytényezős. A közszolgáltatás legmagasabb, általános forgalmi adót nem tartalmazó egységnyi díjtételét jelen rendelet ***1. számú melléklete*** tartalmazza.

**10.§** A közszolgáltatási szerződés ingatlantulajdonosokat érintő elemeiről az önkormányzat az internetes honlapján ad tájékoztatást.

**11.§** (1) A közszolgáltató a közszolgáltatást igénybe vevő ingatlantulajdonos alábbi személyes adatainak kezelésére jogosult:

a) név, anyja neve, születési ideje,

b) lakcíme,

c) bankszámla száma.

(2) A közszolgáltatóra az adatkezelés során az információs önrendelkezési jogról és az információszabadságról szóló 2011. évi CXII. törvény előírásait kell alkalmazni.

**12.§** (1) Ez a rendelet 2014. január 1. napjával lép hatályba.

(2) Hatálybalépésével egyidejűleg hatályát veszti a települési folyékony hulladékkal kapcsolatos hulladékkezelési közszolgáltatásról szóló 18/2009. (XII.17.) önkormányzati rendelet, a 16/2012. (VIII.23.) önkormányzati rendelet, és a 23/2012. (XI.29.) önkormányzati rendelet.

**Kihirdetve:** 2013. december 19. napján

**1** Beiktatta az 1/2015. (I.21.) önkormányzati rendelet, hatályos: 2015. január 22-től, a mellékletben foglalt díjtételt 2015. január 1. napjától kell alkalmazni.

**2**  Módosított 15/2017. (XI.15.) önkormányzati rendelet, hatályos: 2017. november 16.-tól.

**Mellékletek**

##### Pitvaros Község Önkormányzati Képviselőtestületének

**21/2013. (XII.19.) önkormányzati rendelete**

a nem közművel összegyűjtött háztartási szennyvíz begyűjtésére vonatkozó közszolgáltatásról

***1. melléklete 2***

**A nem közművel összegyűjtött háztartási szennyvíz begyűjtésére vonatkozó közszolgáltatási díja**

**2017. november 15. napjától**

**Szippantás díja: 1.917,- Ft/m3 + ÁFA**

**Elhelyezési díj: 425,- Ft/m3 + ÁFA**